ครม.ไฟเขียวเอกชนร่วมพัฒนาที่สามย่าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ในที่ประชุมคณะรัฐมนตรี (ครม.) ได้เห็นชอบในหลักการให้เอกชนเข้าร่วมงานในโครงการพัฒนาพื้นที่บริเวณหมอน 2122 หรือบริเวณสามย่าน (จุดตัดระหว่างถนนพญาไทกับถนนพระราม 4) เนื้อที่ 13 ไร่ 1 งาน 47.5 ตารางวา ซึ่งเป็นพื้นที่ของจุฬาลงกรณ์มหาวิทยาลัย ตามพระราชบัญญัติว่าด้วยการให้เอกชนเข้าร่วมงานหรือดำเนินการในกิจการของรัฐ พ.ศ. 2535 โดยทางจุฬาฯ ได้ว่าจ้างบริษัท ซี แอนด์ ซี อินเตอร์เนชั่นแนล เวนเจอร์ ให้จัดทำรายงานการศึกษาและวิเคราะห์โครงการ ซึ่งเดิมเป็นอาคารพาณิชย์จำนวน 171 คูหา และอาคารตลาดสามย่าน ซึ่งเป็นอาคารเก่าที่ก่อสร้างและใช้ประโยชน์มากว่า 40 ปี มีสภาพชำรุดทรุดโทรม 
โครงการพัฒนาพื้นที่บริเวณหมอน 2122 แต่สำนักเลขาธิการคณะรัฐมนตรี (สลค.) ได้ส่งเรื่องกลับมาให้กระทรวงการคลังพิจารณาทบทวนอีกครั้งหนึ่ง พร้อมขอความเห็นของส่วนราชการที่เกี่ยวข้อง โดยหลังจากที่กระทรวงการคลังได้รับการยืนยันจากจุฬาลงกรณ์มหาวิทยาลัยยืนยันให้ดำเนินโครงการดังกล่าวต่อ จึงได้นำเข้ามาให้ครม.พิจารณาอีกครั้ง